**অমিত শেল্ডন জাগেরনথ** (ইংরেজি: Amit Jaggernauth; জন্ম: ১৬ নভেম্বর, ১৯৮৩) ত্রিনিদাদের কারাপিচাইমা এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, বামহাতে নিচেরসারিতে ব্যাটিং করতেন **অমিত জাগেরনথ**।

প্রথম-শ্রেণীর ক্রিকেট
---------------------

মূলতঃ প্রথম-শ্রেণীর ক্রিকেট খেলায় অংশ নিতেন তিনি। মাত্র চারটি লিস্ট এ ক্রিকেট খেলায় অংশ নেন। একসময় ওয়েস্ট ইন্ডিজের ঘরোয়া প্রথম-শ্রেণীর ক্যারিব বিয়ার কাপ প্রতিযোগিতায় অন্যতম ধারাবাহিকভাবে উইকেট শিকারীর ভূমিকায় অবতীর্ণ হয়েছিলেন তিনি। ২০০২-০৩ মৌসুমে ত্রিনিদাদ ও টোবাগোর পক্ষে প্রথম-শ্রেণীর ক্রিকেটে অভিষেক ঘটে তার। এরপর থেকে ২২.০৮ গড়ে দেড়শত উইকেটের কাছাকাছি পান। এ ধরনের ধারাবাহিক ক্রীড়ানৈপুণ্যের স্বাক্ষর রাখা সত্ত্বেও বেশ কয়েক বছর ওয়েস্ট ইন্ডিজের দল নির্বাচকমণ্ডলীর নজরের বাইরে ছিলেন। তার পরিবর্তে চারজনের পেস বোলিং আক্রমণ ও খণ্ডকালীন স্পিনারদেরকেই তারা আগ্রহ প্রকাশ করতো।

২০০২-০৩ মৌসুম থেকে ২০১৪ সাল পর্যন্ত অমিত জাগেরনথের প্রথম-শ্রেণীর খেলোয়াড়ী জীবন চলমান ছিল। ২০০৬-০৭ মৌসুমের ক্যারিব বিয়ার সিরিজের সর্বোচ্চ উইকেট সংগ্রাহক ছিলেন তিনি। ২০০৭-০৮ মৌসুমে ৪০ উইকেট নিয়ে দ্বিতীয় সর্বোচ্চ উইকেট সংগ্রহকারী হন।

২০০৬ ও ২০০৭ সালে ইংল্যান্ডের সাসেক্সে লীগ ক্রিকেটে অংশ নেন। সাসেক্সের লুইস প্রাইয়োরি ক্রিকেট ক্লাবে খেলেছেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অমিত জাগেরনথ। ২২ মে, ২০০৮ তারিখে কিংস্টনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

মার্চ, ২০০৮ সালে তাকে ওয়েস্ট ইন্ডিজ দলের সদস্যরূপে নিজ দেশে সফরকারী শ্রীলঙ্কা দলের বিপক্ষে টেস্ট খেলার জন্যে আমন্ত্রণ জানানো হয়। তবে, প্রথম টেস্টে তার পরিবর্তে বামহাতি অর্থোডক্স স্পিনার সুলেইমান বেনকে দলে রাখে। তবে, পরবর্তী সিরিজে তাকে প্রথম একাদশে রাখা হয়।

অবশেষে, ২২ মে, ২০০৮ তারিখে সাবিনা পার্কে সফরকারী অস্ট্রেলিয়া দলের বিপক্ষে তার টেস্ট অভিষেক পর্ব সম্পন্ন হয়। প্রথম দিনের দ্বিতীয় অধিবেশনে মাইকেল হাসিকে আউট করে প্রথম উইকেটের সন্ধান পান তিনি।

তথ্যসূত্র
---------

1. ↑  Cricinfo player profile Cricinfo, retrieved 23 March 2008
2. ↑  Jaggernauth waiting for a call Cricinfo, retrieved 23 March 2008

আরও দেখুন
---------

* লেন্ডল সিমন্স
* প্যাটারসন থম্পসন
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে অমিত জাগেরনথ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অমিত জাগেরনথ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
ত্রিনিদাদ ও টোবাগো দল – বর্তমান দল |
| --- |
| 
* ১ ডি গঙ্গা
* ৩ জে মোহাম্মদ
* ৫ এস গঙ্গা
* ৭ বদ্রি
* ১৪ রামপাল
* ১৫ বারাথ
* ২০ কুপার
* ২৪ নারিন
* ৩১ ডি মোহাম্মদ
* ৪৬ ডিএম ব্র্যাভো
* ৪৭ ডিজে ব্র্যাভো
* ৫১ এমরিত
* ৫৪ সিমন্স
* ৫৫ পোলার্ড
* ৮০ রামদিন (অঃ)
* কেলি
* জগারনাথ
* পার্কিন্স
* গুইলেন
* গ্যাব্রিয়েল
* কানহাই
* খান
* Coach: উইলিয়ামস
 | ত্রিনিদাদ ও টোবাগো |